වසර 2010 දී රුපියල් මිලියන 33ක් පාඩු ලැබූ සී-නෝර් ආයතනය අද වන විට රුපියල් මිලියන 1.3ක ලාභයක් අත්කරගෙන ඇතැයි ධීවර හා ජලජ සම්පත් සංවර්ධන ඇමැති වෛද්‍ය රාජිත සේනාරත්න මහතා පැවැසීය.ආයතන පාඩු ලබන්නේ යැයි කියමින් වසා දැමීම නොව තම අරමුණ වන්නේ ඒවා නව සැලසුම් මගින් ලාභ ලබන තත්ත්වයට ගෙන ඒම බවද ඇමැතිවරයා කීය.ඇමැතිවරයා මේ බව පැවැසුවේ මට්ටක්කුලියේ පිහිටි ,'සී-නෝර් ධීවර යාත්‍රා අලුත්වැඩියා කිරීමේ මධ්‍යස්ථානය සහ යාත්‍රාංගනය'ජනතා අයිතියට පත් කිරීමේ උත්සවයේදීය.ධීවර ඇමැතිවරයාගේ උපදෙස් පරිදී මෙම යාත්‍රාංගනය නවීන තාක්ෂණය අලුත් වැඩියා කර ඇති අතර ඒ සඳහා රුපියල් මිලියන 230 ක් වැය කර තිබේ.